kardosdrur/scandi-wiki huggingface dataset:
Maurice Francis Egan

Maurice Francis Egan (født 24. maj 1852, død 15. januar 1924) var en amerikansk forfatter og diplomat. Han var en produktiv forfatter og havde en lang og succesrig karriere som katolsk journalist, litteraturkritiker og romanforfatter. Han fungerede som USA's ekstraordinære udsending i Danmark fra 1907 til 1917.

Egan var professor i engelsk ved University of Notre Dame fra 1888 til 1896. Han var professor i engelsk ved Det katolske universitet i Amerika, Washington DC fra 1896 til 1907.

Præmier og hædersbevisninger 
 Laetare-medalje, University of Notre Dame, 1910
 Storkors af Dannebrogordenen, 1918 
 Fortjenstmedaljen, Danmark, 1924

Noter 

Storkors af Dannebrog
Modtagere af Fortjenstmedaljen
Irsk-amerikanere
Forfattere fra USA
Diplomater fra USA
Charles Jensen (arkitekt)

Arnold Leonhardus Cjardis Julius 'Charles' Jensen (født 6. november 1882 i Jerslev, død 11. november 1939 i Aalborg) var søn af bygmester Martin Jensen.

Uddannelse 
Charles Jensen tog efter skolen en uddannelse som murer. Efter sit svendebrev uddannede han sig til arkitekt.

Virksomhed 
Han opbyggede en omfattende virksomhed i Brønderslev allerede før 1. verdenskrig. I 1918 flyttede han sin virksomhed til Nørresundby, hvor han tegnede flere markante bygninger. Han blev begejstret for funkis-stilen og ombyggede sin egen bolig i stilen. Han satte sit aftryk i landsdelen med mange bygninger såsom alderdomshjem, villaer, ejendomme, skoler og kirker.

Værker 
 Folkets hus, Nørresundby
 Brogaarden, Nørresundby, der er et funkishus, i jernbeton
 Glyngøre Kirke
 Kvissel Kirke
 Skørping Kirke
 Dorf Møllegård, stuehus bygget i Bedre Byggeskik, i dag en del af Museum for Forsyning og Bæredygtighed.
 Brønderslev Bank

Fredede Bygninger 
I 1914 brændte vestfløjen af Vrejlev Kloster og ved den gennemgribende opbygning, tilføjedes tårnet og den vestlige udløberfløj tegnet af arkitekt Charles Jensen. 

Stuehuset på Dorf Møllegård nord for Dronninglund er tegnet af Charles Jensen. Huset er sammen med resten af møllegården fredet og åbent for museumsgæster.

Eksterne henvisninger 
 https://arkiv.dk/vis/2987392
 

Arkitekter fra Danmark
Aikido Yuishinkai

Aikido Yuishinkai (Japansk: ) er en stilart indenfor aikido, grundlagt i 1996 af den tidligere Aikikai instruktør, Præsident og Chefinstruktør for Ki no Kenkyukai

Aikido Yuishinkai har dojoer i Japan, Australia, New Zealand, Singapore, Filippinerne, Argentina, Holland, Tyskland, Danmark, Storbrittanien, og i USA.

Stilarten fokuserer på 4 niveauer af Aikido teknik og er påvirket af Daito-Ryu og Shinakage-Ryu (som er sværdkunst).

Grundlægger 
Koretoshi Maruyama født  d. 5. oktober 1936 i Nihonbashi, Tokyo, Japan.

Uddannet i økonomi fra Keio Universitet i 1956, hvorefter han gik ind i faderens virksomhed, Maruyama Manufacturing.

Han var personlig elev af grundlæggeren for Aikido Morihei Ueshiba, 4th generation og fik 6. dan af Ueshiba. Han driver til dagligt sin dojo i Tokyo og rejser med mellemrum rundt i verden og afholder seminarer.

Man kan læse meget mere om ham her link.

Organisationen 

Organisationen var repræsenteret internationalt af Michael Williams fra Australien indtil han trak sig tilbage i 2012. I dag er Peter Kelly (8. dan), Tasmanien, Australien International Chefinstruktør. Der er udpeget Chefinstruktører i de lande hvor Aikido Yuishinkai er repræsenteret.

I Danmark er der for nuværende kun 2 dojoer, i Randers og Aarhus.

References 

Aikido
Merja Zerka

Merja Zerga eller Lagune de Moulay Bou Selham er en tidevandslagune på Marokkos Atlanterhavskyst , 70 km nord for byen Kenitra . Den er klassificeret som et permanent biologisk reservat i 1978 forvaltes den af flere regeringsorganer.

Lagunen, der dækker 4.500 ha, modtager vand fra Oued Drader og fra det lokale grundvand . Dens gennemsnitlige dybde er 1,5 meter. Områdets årlige nedbør (600–700 mm) resulterer i vinterfloder, der oversvømmer de omkringliggende områder.

Lagunen og dens omgivelser, i alt 7.300 hektar har siden 1980 været et Ramsar-område, er vært for 100 fuglearter og er blevet identificeret som et vigtigt overvintringssted på den østatlantiske trækrute (East Atlantic Flyway) Mellem 15.000 og 30.000 ænder overvintrer ved lagunen, og den rummer regelmæssigt 50.000 til 100.000 vadefugle . Dens permanente arter inkluderer Asio capensis . Vinterbesøgende inkluderer rustand, gravand, knarand, pibeand, skeand, marmorand, stor flamingo, blishøne, klyder, strandhjejle og tyndnæbbet Spove.

Referencer 

Ramsarområder
Marokkos geografi
Toubkal Nationalpark

Toubkal Nationalpark er en nationalpark i bjergkæden Høje Atlas 70 km syd for Marrakesh i det centrale vestlige Marokko. Parken blev etableret i 1942 og dækker et område på 380 km2. Jbel Toubkal er parkens højeste bjerg og det højeste i Nordafrika på 4.167 meter over havet.

Arkæologiske steder 
I oktober 2012 blev salafister beskyldt for at ødelægge en 8.000 år gammel petroglyph i parken, der skildrede Solen som guddommelig.

I parken ligger bjergene:

 Toubkal (4.167 m)
 Ouanoukrim (4.089 m)
 Plateau de Tazarhart (3.995 m)
 L'Aksoual (3.910 m)
 Ineghmar (3.892 m)
 Bou Iguenouane (3.882m)
 Le Tichki (3.753 m)
 Azrou Tamadout (3.664 m)

Referencer 

Nationalparker i Marokko
IUCN Kategori II
Thea Roque-Krag

Thea Tamara Roque-Krag (født 1. juli 1999) er en kvindelig dansk fodboldspiller, der spiller som målvogter for Ballerup-Skovlunde Fodbold i 1. division.

Karriere 
Hun har tidligere spillet for klubberne BK Skjold og Sundby Boldklub i hendes ungdomsår. Hun optrådte også for Sundby Boldklubs førstehold, da holdet spillede det såkaldte kvalifikationsrunde mod ligaen. Derudover har hun spillet for B.93 i to omgange, først som ungdomsspiller hvor hun også var anfører for klubbens U18-hold og senere da klubbens seniorhold spillede i landets bedste kvindelige række 3F Ligaen i sæsonen 2018-19.

Hun skiftede i sommeren 2019, til Ballerup-Skovlunde Fodbold der spillede i Elitedivisionen og hvor hun siden har spillet.

Hun har desuden været indkaldt til både U/17- og U/19-landsholdet flere gange, men har aldrig spillet en officiel landskamp.

Referencer

Eksterne henvisninger 
 
 

Kvindelige fodboldspillere fra Danmark
Fodboldspillere fra Ballerup-Skovlunde Fodbold
Fodboldspillere fra B.93 Fodbold (kvinder)
Personer fra København
Statsrådet (Finland)

Statsrådet ( ) er Republikken Finlands regering og højeste udøvende organ. Statsrådet ledes af statsministeren, som vælges af parlamentet og udnævnes af præsidenten. Øvrige medlemmer udnævnes af præsidenten efter indstilling fra statsministeren.
Statsrådet gennemfører beslutninger truffet af parlamentet og præsidenten, samt udsteder nærmere regler i sager, der ved lov er overladt til regeringen.

Siden 20. juni 2023 udgøres statsrådet af statsminister Petteri Orpos regering.

Udtrykket ”statsrådet” er blevet benyttet i Finland siden regeringen Ingman I i slutningen af 1918. Forud for dette tidspunkt benævntes regeringer som ”senatet” ().

Sammensætning 
Statsministeren er formand for statsrådet og bistås af det ministerium, der kaldes Statsrådets Kancelli ( ) og som er ansvarlig for gennemførelsen af regeringsprogrammet. Derudover bistår kancelliet statsministeren med ledelsen af regeringen samt koordineringen af EU-politikken.

Det nødvendige antal ministre udgør resten af statsrådet. Statsrådet er i almindelige sager beslutningsdygtig med 5 medlemmer. 

Der er i øjeblikket 12 ministerier i Finland , men 18 ministre. Hvis der er flere ministre i et ministerium, anses de som ligestillede. Inden for deres respektive fagområde er ministrene ansvarlige for forberedelse af lovgivning og forberedelse af sager, der skal afgøres af regeringen.

Der er lovfæstet 4 forskellige ministerudvalg: Udenrigs- og sikkerhedsudvalget (der kan holde møder med præsidenten), EU-udvalget, finansudvalget og et udvalg for finanspolitikken.

Desuden er der tilknyttet en Justitskansler til statsrådet, der deltager i rådets møder og som sammen med sit kontor fungerer som juridisk rådgiver for regeringen.

Ministerierne 

Nedenfor er angivet den nuværende regerings fordeling på ministerier:

Statsrådets kancelli:
 Statsministeren
 Ministeren for Europæiske anliggender og statslige virksomheder

Udenrigsministeriet:
 Udenrigsministeren
 Ministeren for Nordisk samarbejde og ligestilling
 Udviklings- og udenrigshandelsministeren

Justitsministeriet:
 Justitsministeren
 Ministeren for Nordisk samarbejde og ligestilling

Indenrigsministeriet:
 Indenrigsministeren

Forsvarsministeriet:
 Forsvarsministeren

Finansministeriet:
 Finansministeren
 Kommuneministeren

Undervisnings- og Kulturministeriet:
 Forsknings- og kulturministeren
 Undervisningsministeren

Land- og skovbrugsministeriet:
 Land- og skovbrugsministeren

Kommunikationsministeriet:
 Kommunikationsministeren

Arbejds- og Erhvervsministeriet:
 Arbejdsministeren
 Erhvervsministeren

Social- og Sundhedsministeriet:
 Social- og sundhedsministeren
 Familie- og omsorgsminister
 Ministeren for Nordisk samarbejde og ligestilling

Miljøministeriet:
 Miljøministeren

Henvisninger

Kilder 
 
 

Finlands politik
Michelle Madsen

Michelle Madsen (født 16. marts 1991) er en kvindelig dansk fodboldspiller, der spiller som midtbane for Ballerup-Skovlunde Fodbold i kvindernes 1. division. Hun er desuden holdets anfører.

Karriere 
Hun har tidligere spillet for klubberne Lemvig GF og Team Viborg hvor hun for første gang optrådte i landets bedste kvindelige række Elitedivisionen, indtil 2012. Derefter skiftede Madsen, til den nordjyske topklub Fortuna Hjørring. Der spillede hun helt frem til sommeren 2016, hvor hun var en bærende profil for holdet. Med klubben vandt hun adskillige medaljer i de fire sæsoner, hvor hun vandt ligaen i 2014 og 2016 og sølvmedaljer tre gange i 2012, 2013 2015. Hun vandt desuden DBUs Landspokalturnering for kvinder i 2016 og var finalist i 2013 og 2015.

Hun skiftede i sommeren 2016, til Ballerup-Skovlunde Fodbold der spillede i Elitedivisionen og hvor hun siden har spillet.

Hun har desuden været indkaldt til både U/17- og U/19-landsholdet flere gange, og har officielt spillet 31 landskampe for begge landshold. Især på U/19-landsholdet, var Madsen en central og bærende spiller på holdet, og havde stor succes i årene.

Referencer

Eksterne henvisninger 
 

Kvindelige fodboldspillere fra Danmark
Fodboldspillere fra Ballerup-Skovlunde Fodbold
Fodboldspillere fra Team Viborg
Fodboldspillere fra Fortuna Hjørring
Amalie Vangsgaard

Amalie Jørgensen Vangsgaard (født 29. november 1996) er en dansk fodboldspiller, der spiller som angreb for franske Paris Saint-Germain i Division 1 Féminine og Danmarks kvindefodboldlandshold.

Karriere

Jetsmark IF 
Hun startede som 4 årig med at spille fodbold i en klub, nemlig hendes barndomsklub Jetsmark IF ved Pandrup. Hun startede på et hold, hvor der kun var drenge, men efter et par år var der så mange piger, at de kunne lave deres eget hold. Hun spillede skiftevis mellem at spille på et hold med piger på hendes egen alder og på et hold med piger der var to år ældre. Det gav hende meget styrke og udfordring, da disse piger både var større og stærkere end Amalie. Udover at træne i klubben, trænede Amalie også meget derhjemme, hvor hun spillet mur og øvede sig i at jonglere.

Fortuna Hjørring 
Hun skiftede til Fortuna Hjørring, da hun var 12-13 år, for at spille på klubben U15 hold. Derefter rykkede hun op på klubbens U18 Hold, men blev kort tid efter skadet hvilket holdt hendes ude i et stykke tid. Hun debuterede d. 2. april 2014, på Fortuna Hjørrings førstehold i 3F Ligaen, hvor hun også optrådte i både pokalturneringen og UEFA Women's Champions League.

Ballerup-Skovlunde Fodbold 
Efter mange succesfulde år i Fortuna, skiftede hun i 2018 til ligaklubben Ballerup-Skovlunde Fodbold, hvor hun spillede frem til sommeren 2019.

FC Nordsjælland 
Siden 2019, har hun spillet for FC Nordsjællands kvinder i Gjensidige Kvindeligaen, hvor hun i sæsonen 2019-20 var holdets topscorer med 8 mål i 19 ligakampe. Med FCN, vandt hun også bronze i klubbens første sæson i ligaen. Hun scorede i øvrigt 5 gange i DBUs Landspokalturnering for kvinder 2019-20, hvor hun også blev pokalmestre. 

Hun forlængede i juli 2020, med yderligere to sæsoner i klubben. 

Klubben meddelte i den 23. juli 2021, at Vangsgaard stoppede i klubben.

Linköpings FC 
Samme dag som meddelelsen om hendes stop i FC Nordsjælland, annoncerede hun skiftet til den svenske topklub Linköpings FC i Damallsvenskan. Hun blev sæsonens topscorer i Damallsvenskan 2022 med i alt 22 mål.

Paris Saint-Germain 
Hun underskrev i januar 2023 en tre-årig aftale med den franske storklub Paris Saint-Germain.

Landshold 
Hun har været indkaldt på U/19-landsholdet flere gange, og har officielt spillet 20 landskampe og scoret 3 gange. Hun deltog også ved U/19-EM i fodbold for kvinder 2015, hvor landsholdet dog ikke nåede videre fra gruppespillet.

Vangsgaaard fik officielt debut på det danske landshold den 1. september 2022 i den sidste VM-kvalifikationskamp mod , som indskifter i 64. minut for Sofie Bredgaard. Hun scorede sit første landsholdsmål den 22. juli 2023 ved VM i fodbold 2023 i Australien/New Zealand som matchvinder i 1–0-sejren over .

Referencer

Eksterne henvisninger 
 

Kvindelige fodboldspillere fra Danmark
Fodboldspillere fra Ballerup-Skovlunde Fodbold
Fodboldspillere fra FC Nordsjælland (kvinder)
Fodboldspillere fra Fortuna Hjørring
Afdelingslæge

En Afdelingslæge er en speciallæge på et hospital, som ikke har ledelsesmæssige forpligtelser på afdelingen, som en overlæge har.

Sundhedsvæsen
Stillingsbetegnelser inden for sundhed
Laura Petersen

Laura Lillholm Petersen (født 12. marts 2000) er en kvindelig dansk fodboldspiller, der spiller i forsvaret for FC Nordsjællands kvindehold i Gjensidige kvindeliga og har tidligere optrådt på både U/17- og U/19-landsholdet. Hun har tidligere spillet for Odense Q i 3F Ligaen og Herlufsholm GF.

Meritter 
DBUs Landspokalturnering for kvinder:
Vinder: 2020
Elitedivisionen:
Bronze: 2020

Referencer

Eksterne henvisninger 

Fodboldspillere fra FC Nordsjælland (kvinder)
Fodboldspillere fra Odense Q
Kvindelige fodboldspillere fra Danmark
Pernille Pedersen

Pernille Pedersen (født 10. januar 2001) er en kvindelig dansk fodboldspiller, der spiller i forsvaret for FC Nordsjællands kvindehold i Gjensidige kvindeliga og har tidligere optrådt på både U/17- og U/19-landsholdet. Hun har tidligere spillet for KoldingQ i ligaen og IF Lyseng Fodbold.

Meritter 
DBUs Landspokalturnering for kvinder:
Vinder: 2020
Elitedivisionen:
Bronze: 2020

Referencer

Eksterne henvisninger 

Kvindelige fodboldspillere fra Danmark
Fodboldspillere fra FC Nordsjælland (kvinder)
Fodboldspillere fra Kolding IF Fodbold (kvinder)
Cecilie Larsen

Cecilie Larsen (født 31. januar 2001) er en kvindelig dansk fodboldspiller, der spiller midtbane for FC Nordsjællands kvindehold i Gjensidige kvindeliga. Hun blev indkaldt til Danmarks U/17-kvindefodboldlandsholdet i november 2019.

Meritter 
DBUs Landspokalturnering for kvinder:
Vinder: 2020
Elitedivisionen:
Bronze: 2020

Referencer

Eksterne henvisninger 

Kvindelige fodboldspillere fra Danmark
Fodboldspillere fra FC Nordsjælland (kvinder)
Simone Andersen

Simone Qi Andersen (født 17. april 1996) er en kvindelig dansk fodboldspiller, der spiller i forsvaret for FC Nordsjællands kvindehold i Gjensidige kvindeliga.

Hun spillede hendes første officiele landskamp ved EM-turneringen for U/19-landsholdet var den 3. september 2013, mod  i Boncourt, Schweiz, hvor hun blev skiftet ud i 46' minut som udskiftning for nuværende BSF-spiller Tanya Arngrimsen. Hun har officielt spillet 9 U-landskampe.

Meritter 
DBUs Landspokalturnering for kvinder:
Vinder: 2020
Elitedivisionen:
Bronze: 2020

Referencer

Eksterne henvisninger 

Kvindelige fodboldspillere fra Danmark
Fodboldspillere fra FC Nordsjælland (kvinder)
Kathrine Kühl

Kathrine Møller Kühl (født 5. juli 2003) er en kvindelig dansk fodboldspiller, der spiller midtbane for Arsenal i den engelske Super League og for Danmarks kvindefodboldlandshold.

Karriere

FC Nordsjælland 
Hun fik ligadebut for FC Nordsjællands kvindehold i september 2019, mod FC Thy-Thisted Q og har siden været en fast del af holdets startopstillingen. I juli 2020, blev hun kåret som Årets pokalfighter da FC Nordsjælland vandt Sydbank Kvindepokalen 2019-20. Efter kampen blev hun storrost af flere medier for hendes gode præstation og blev også sammenlignet med den danske landsholdsstjerne Pernille Harder. Samme sæson var hun også med til at vinde bronze til holdet, i klubbens første sæson i ligaen.

Landshold 
Hun deltog ved U/17-EM i fodbold for kvinder 2019 i Bulgarien, hvor holdet dog ikke nåede videre fra gruppespillet. Kühl spillede officielt to kampe ved EM-turneringen. Hendes første indkaldelse til U/17-landsholdet var den 28. februar 2019, mod  i Silkeborg, da holdet vandt 5-2, hvor hun blev skiftet ind i 46' minut som indskiftning for Sofie Bredgaard. Hun har officielt spillet 19 U-landskampe, senest i marts 2020.

Hun blev i marts 2021, udtaget af landstræner Lars Søndergaard på A-landsholdet, til en venskabskamp mod  i Cardiff d. 13. april 2021. Hun blev indskiftet i 80' minut, som erstatning for Emma Snerle. Hun var også med i truppen til de efterfølgende venskabskampe, hvor hun også startede i startopstillingen, i Danmarks 3-2 sejr over .

Internationale mål 
Danmarks scoringer og resulterer ses først.

Meritter 
 DBUs Landspokalturnering for kvinder:
 Vinder: 2020
 Elitedivisionen:
 Bronze: 2020

Udmærkelser 
 Årets Pokalfighter 2020 i Sydbank Kvindepokalen.

Referencer

Eksterne henvisninger 
 

Kvindelige fodboldspillere fra Danmark
Fodboldspillere fra FC Nordsjælland (kvinder)
Midtbanespillere (fodbold)
Personer fra Hillerød
Lorax - skovens beskytter

The Lorax (dansk titel: Lorax - skovens beskytter) er en amerikansk animationsfilm. Filmen var baseret på Dr. Seuss børnebog The Lorax og er den fjerde film.

Handling

Medvirkende 

 Danny DeVito (Per Pallesen) som The Lorax
 Zac Efron (Mads Sætter Lassen) som Ted
 Ed Helms (Torben Zeller / Martin Greis Rosenthal) som Once - Ler
 Taylor Swift (Marie Tourell Søderberg) som Audrey
 Betty White (Vigga Bro) som Granny Norma
 Rob Riggle (Alexandre Willaume) som Mr. O'Hare

Eksterne henvisninger 
 

Animationsfilm fra USA
Amerikanske film fra 2012
Hawkeye (seriefigur)

Hawkeye (Clinton Francis Barton) (alias Ronin, Goliath) er en fiktiv superhelt i Marvel Comics. Hawkeye blev først optræd som en superskurk i Tales of Supense fra 1964. Han er partner og kærlige interesse til Black Widow. Han er blevet skabt af forfatter Stan Lee og kunstner Don Heck. Han er blevet spillet af Jeremy Renner fra filmen, og stemmelægge af Troy Baker fra tv show.

Evner 
Hawkeye er meget dygtig til at skyde pile med sin bueskytte. Han er blevet lært fra hans antihelt lærer Swordsman. Han blev kaldt Hawkeye fordi han er meget god til at sigte pile.

Fiktive personer
Marvel Comics
Arla (flertydig)

Arla har flere betydninger:
 Arla Foods, en stor skandinavisk mejeriproducent
 Arla Foods (Finland), et datterselskab
 Arla Foods UK, et datterselskab
 Arla (filsystem), en implementering af Andrew File System
 Arla (natsværmer), en slægt af natsværmere
 Arkansas Library Association
 Arla (Grækenland), en græsk landsby
 Ärla, en svensk landsby
 ARLA, Armée révolutionnaire de libération de l'Azawad (fransk), Azawads Revolutionære Befrielseshær
Toreby (Sverige)

Toreby er en tidligere småort i Harestads socken i Kungälvs kommun i Västra Götalands län i Sverige.

I 2015 ændrede SCB metoden til at udarbejde småortsstatistik, hvorefter Toreby ikke længere betragtes som en småort.

Referencer 

Byer i Kungälvs kommun
Politikadet

En politikadet har gennemført politiets kadetuddannelse, der varer 6 måneder på Politiskolen. En politikadet arbejder med grænsekontrol og bevogtningsopgaver, og har politimyndighed i forbindelse dermed. Arbejdet kan være en forberedelse til basisuddannelsen til politibetjent.

Kildeangivelser 

Kadet
Uddannelse i Danmark
Chirine Lamti

Chirine Lamti (født. 13. september 1994) er en dansk/tunesisk fodboldspiller, der spiller midtbane for Brøndby IF i Gjensidige Kvindeligaen og Tunesiens kvindefodboldlandshold.

Karriere

Klubhold 
Lamti har tidligere spillet for Brøndby IF indtil 2017, hvor hun desuden også havde optrådt for klubbens U18 hold, i hendes ungdomsår. Derefter skiftede hun til Greve Fodbold i 1. division, i marts 2017, efter at have holdt et halvt års pause fra topfodbold. Efter et halvt år i Greve, skiftede hun til Ballerup-Skovlunde Fodbold, hvor hun spillede i tre sæsoner, frem til udgangen af 2019.

I januar 2020, skiftede hun så tilbage til ungdomsklubben i Brøndby IF, hvor hun siden har spillet. Hun var bl.a. med til at vinde sølv i Gjensidige Kvindeligaen 2020. Hun forlængede i juli 2020, sin kontrakt med klubben, gældende frem til sommeren 2022.

Landshold 
Hun har optrådt for U/16-landsholdet to gange og U/23-landsholdet en enkelt gang i august 2015.

Referencer

Eksterne henvisninger 
 

Fodboldspillere fra Danmark
Fodboldspillere fra Brøndby IF (kvinder)
Fodboldspillere fra Greve Fodbold
Fodboldspillere fra Ballerup-Skovlunde Fodbold
Olivia Drost

Olivia Vugrin Flindt Drost (født. 15. marts 2000) er en dansk fodboldspiller, der spiller forsvar for Brøndby IF i Gjensidige Kvindeligaen.

Hun har tidligere spillet for både B.93 og Ballerup-Skovlunde Fodbold.

Drost har optrådt for U/16-landsholdet få gange og U/17-landsholdet flere gange i perioden mellem 2016 til 2017.

Privat 
Olivia Drosts far er fra Kroatien. Derfra stammer hendes ikke helt danske mellemnavn Vugrin. Hun er desuden lillesøster til Oliver Drost, der til daglig spiller for AC Horsens. Hendes fætter er fodboldspilleren Emil Berggreen, der spiller for hollandske FC Twente.

Referencer

Eksterne henvisninger 
 

Fodboldspillere fra Danmark
Fodboldspillere fra Brøndby IF (kvinder)
Fodboldspillere fra B.93 Fodbold (kvinder)
Fodboldspillere fra Ballerup-Skovlunde Fodbold
Personer fra Helsingør
Kongsgårde

Kongsgårde er en landsby på Helgenæs i Syddjurs Kommune. Kongsgårde er beliggende på den nordlige del af Helgenæs og ligger ved Begtrup Vig, der er en vig i Aarhus Bugt. Landsbyen hører til Helgenæs Sogn.

Den eneste dagligvareforretning på Helgenæs, Dagli'Brugsen, er beliggende i Kongsgårde.

Kongsgårde Bro 
Landsbyen var oprindeligt kendt som Kongsgårde Ladeplads, der var en henvisning til aktiviteterne omkring landsbyens anløbsbro. Det første forsøg på regelmæssig skibstrafik til blandt andet Aarhus blev gennemført i 1866, men måtte lukke året efter. I 1877 blev ”Aarhuus–Bugtens–Dampskibs-Selskab" stiftet og anløbsbroen, der i dag er kendt som Kongsgårde Bro, blev renoveret til den nye trafik med dampskibe på Aarhus Bugt. Selskabet sejlede frem til 1936, hvor det gik konkurs. Fra 1920 var der dog blevet etableret et nyt selskab, som drev person- og fragttransport mellem Helgenæs og Aarhus. Denne trafik fungerede frem til 1970'erne, hvor konkurrencen fra privatbilismen blev for stor.

Kilder og henvisninger

Helgenæs
Lokaliteter i Syddjurs Kommune
Stavsøre

Stavsøre er et ør på den nordvestlige del af halvøen Helgenæs, som er beliggende syd for Mols Bjerge og Djursland. Stavsøre afgrænser Begtrup Vig mod Aarhus Bugt.

Se også 
 Sletterhage – den sydlige spids på Helgenæs

Helgenæs
Sletterhage

Sletterhage er den sydlige spids på Helgenæs, der er en halvø beliggende syd for Mols Bjerge og Djursland. Sletterhage Fyr, der er opført i 1894, er beliggende her. Ca. én kilometer nordøst for Sletterhage findes Tyskertårnet. 

Helgenæs